Diari Oficial de la Generalitat Valenciana


Sumari del DOGV 8995, del 12-01-2021 (2021/124)

RESOLUCIÓ de 7 de gener de 2021, del president de l'Institut Valencià de Cultura, per a la concessió dels premis de la trenta-cinquena edició del Festival Internacional de Cinema de València - Cinema Jove.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8995

Data del DOGV
:   12-01-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/124


Data del document
:   07-01-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 7 de gener de 2021, del president de l'Institut Valencià de Cultura, per a la concessió dels premis de la trenta-cinquena edició del Festival Internacional de Cinema de València - Cinema Jove. [2021/124]  
Vistes les actuacions realitzades per a la tramitació i resolució dels premis de Cinema Jove i les actes dels jurats com a conseqüència de les sol·licituds presentades en el marc de la Resolució de 2 de setembre de 2020, del president de l'Institut Valencià de Cultura, per la qual es convoquen els premis de la trenta-cinquena edició del Festival Internacional de Cinema de València - Cinema Jove (DOGV 8899, 07.09.2020).  
  
  
Antecedents de fet  
Primer. Mitjançant la Resolució de 2 de setembre de 2020, es van convocar els premis de la 35 edició del Festival Internacional de Cinema de València - Cinema Jove conforme al que es preveu en l'Ordre 18/2019, de 4 de desembre, de la Conselleria d'Educació, Cultura i Esport, per la qual s'estableixen les bases reguladores per a la concessió, en concurrència competitiva, dels premis del Festival Internacional de Cinema de València - Cinema Jove (DOGV 8693, 09.12.2019).  
Segon. D'acord amb el que s'estableix en la base cinquena s'estableixen els terminis per a la presentació de sol·licituds per al premi de distribució (15 de setembre) i webseries (15 d'octubre).  
Tercer. Per acord del director general de l'Institut Valencià de Cultura, de 20 d'octubre de 2020, van ser nomenats els membres del jurat de cada categoria, prevista en la base setena de la citada Resolució de 2 de setembre de 2020.  
Quart. Constituïts i reunits aquests jurats amb data de 9 de desembre de 2020 es va procedir a valorar els diferents sol·licitants/participants segons els criteris establits en la base huitena de la resolució i van emetre les corresponents actes.  
Cinqué. A la vista de l'acta i proposta dels jurats, el director general de l'Institut Valencià de Cultura va formular proposta de resolució de 29 de desembre de 2020.  
  
Fonaments de dret  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003) i en el Reial decret 887/2006, de 21 de juliol, per la qual s'aprova el Reglament de desenvolupament d'aquesta Llei (BOE 176, 21.07.2006).  
Segon. La Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions (DOGV 7464, 12.02.2015).  
Tercer. L'Ordre 18/2019, de 4 de desembre, de la Conselleria d'Educació, Cultura i Esport, per la qual s'estableixen les bases reguladores per a la concessió, en concurrència competitiva, dels premis del Festival Internacional de Cinema de València - Cinema Jove (d'ara en avant ordre de bases reguladores).  
Quart. La citada Resolució de 2 de setembre de 2020, del president de l'Institut Valencià de Cultura, per la qual es convoquen els premis de la 35 edició del Festival Internacional de Cinema de València - Cinema Jove.  
Tal com indica la base segona de la resolució:  
1. Els premis amb dotació econòmica es distribuiran en les següents categories:  
a) Premis a les persones titulars d'aquelles obres audiovisuals de ficció o de caràcter documental que tinguen la consideració de webserie d'acord amb la definició de l'article 2 de l'Ordre de bases reguladores optaran als següents premis:  
- Lluna de València a la millor webserie, dotat amb 2.500 euros.  
- Premi del Públic a la millor webserie dotat amb 800 euros.  
b) Premi a la distribució del llargmetratge guanyador del premi Lluna de València en la 34 edició de Cinema Jove, dotat amb 25.000 euros.  
Cinqué. El Decret 141/2014, de 5 de setembre, del Consell (DOGV 7355, 08.09.14), pel qual es modifica el Reglament d'organització i funcionament de l'Institut Valencià de Cultura, aprovat per Decret 5/2013, de 4 de gener, que estableix en l'article 2, punt 2, lletra l, entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en aquesta.  
D'altra banda, l'article 4, punt 2, lletra j, disposa que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents».  
  
Per tot això, en virtut dels antecedents de fet i fonaments de dret citats i resta de la normativa d'aplicació, vista l'acta dels jurats i la proposta de resolució del director general de l'Institut Valencià de Cultura, resolc:  
  
Primer  
Concedir el premi a la distribució del llargmetratge guanyador del premi Lluna de València en la 34 edició de Cinema Jove a l'empresa Javier García Puerto d'acord amb la puntuació obtinguda de 18 punts segons la baremació realitzada pel jurat, amb càrrec al crèdit previst en la secció 09, entitat 00120, en la línia de subvenció S6425000, «Premis Cinema Jove», inclòs en el capítol IV del pressupost de l'Institut Valencià de Cultura, per un import de 25.000 ?.  
  
Segon  
Concedir el premi Lluna de València a la millor webserie de 2.500 euros a Over and Out (Austràlia), titularitat de l'empresa Midwinter Films.  
  
Tercer  
Concedir el premi del Públic a la millor webserie de 800 euros a Clara Cortés (Espanya), titularitat de Sila Vidal Parga (Sila Sicilia), amb NIF 45182175G.  
Tots dos premis amb càrrec al crèdit previst en la secció 09, entitat 00963, en la línia de subvenció S6425000, «Premis Cinema Jove», inclòs en el capítol IV del pressupost de l'Institut Valencià de Cultura.  
  
  
Quart  
Les ajudes concedides mitjançant aquesta resolució estan acollides al règim de minimis establit en el Reglament UE 1407/2013, de la Comissió, de 18 de desembre de 2013 (DOUE L352, 24.12.2013) la vigència de la qual prorroga el Reglament (UE) 2020/972, de la Comissió, de 2 de juliol de 2020 (DOUE L215/3, 07.07.2020), relatiu a l'aplicació dels articles 107 i 108 del Tractat UE a les ajudes de minimis.  
  
  
Cinqué  
Les persones i entitats beneficiàries hauran de complir les obligacions i normes de justificació previstes en la base desena de la Resolució de 2 de setembre de 2020, del president de l'Institut Valencià de Cultura.  
  
Les persones beneficiàries hauran de comunicar a l'Institut Valencià de Cultura l'acceptació de l'ajuda en un termini no superior als deu dies hàbils següents del dia de la publicació de la present resolució de concessió en el Diari Oficial de la Generalitat Valenciana, segons el model d'acceptació que s'adjunta a la convocatòria i facilitar les dades bancàries on les persones sol·licitants desitgen rebre l'import de l'ajuda, emplenant el model de domiciliació bancària que s'adjunta a la present convocatòria.  
Si no s'aporta la justificació dins del termini assenyalat, el crèdit pressupostari quedarà anul·lat i es perdrà el dret a cobrar l'ajuda concedida.  
La presentació de l'acceptació com de la justificació es realitzarà via telemàtica, d'acord amb el que també es preveu per a les sol·licituds en el punt 2 del resolc quart de la resolució de convocatòria.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestativament en reposició o bé caldrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del president de l'Institut Valencià de Cultura, en qualitat d'òrgan competent per a concedir les ajudes en el termini d'un mes, comptador des de l'endemà de la seua publicació en el Diari Oficial de la Generalitat Valenciana.  
  
b) El recurs contenciós administratiu haurà de plantejar-se davant dels jutjats contenciosos administratius de València en el termini de dos mesos, comptadors des de l'endemà de la seua publicació en el Diari Oficial de la Generalitat Valenciana.  
  
València, 7 de gener de 2021.- El president de l'Institut Valencià de Cultura: Vicent Marzà i Ibáñez.